钦定古今图书集成/明伦汇编/官常典/第785卷 > 唐肃
## 钦定古今图书集成/明伦汇编/官常典/第785卷 > 唐肃

按《宋史》本传，“肃字叔元，杭州钱塘人。当钱俶时，始七
岁，能诵《五经》，名闻其国中。后与孙何、丁谓、曹商游，学
者慕之。举进士，调郿县主簿，徙泰州司理参军。有商
人寓逆旅，而同宿者杀人亡去。商人夜闻人声，往视
之，血沾商人衣，为捕吏所执。州趣狱具，肃探知其冤，
持之，后数日得杀人者。后守雷州，终就辟为观察推”
官，迁秘书省著作佐郎，历知闻喜、福昌县，通判陕州，
召拜监察御史。或荐肃为群牧判官，真宗曰：“朕欲别
用肃。”遂提点梓州路刑狱，迁殿中侍御史，入为三司
户部判官，出知舒州，迁侍御史，为福建路转运使，判
三司开拆司，再迁工部郎中、知洪州，寻为江南东路转运使，擢三司度支副使。奉使契丹，还，迁刑部，为龙
图阁待制、登闻检院、知审刑院，卒。子询。